கேள்வி: பேரரசி வான்ராங் - தடைசெய்யப்பட்ட நகரத்தில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: புயியுடனான இவரது திருமணம் மகிழ்ச்சியற்றதாக மாறியது. ஆரம்பத்தில், தடுக்கப்பட்ட நகர் வாழ்க்கை இவருக்கு தினசரி சடங்குகள் மற்றும் அனுசரிப்புகள் நிறைந்ததாக இருந்தது. அதாவது அவர் அடிக்கடி தனது ஆசிரியரான இசபெல் இங்கிராமுடன் இரவு வரை படிக்க வேண்டியிருந்தது. அவர்கள் என்ன செய்கிறார்கள் என்பதைப் பார்ப்பது, சேட்டை விளையாடுவது அல்லது வான்ரோங்கை தொலைபேசியில் அழைப்பதன் மூலம் புய் அடிக்கடி இவரது படிப்பைத் தடுத்து நிறுத்துவார். இந்த குறுக்கீடுகள் இருந்தபோதிலும், வான்ராங் ஒரு அர்ப்பணிப்புள்ள மாணவியாக இருந்து, தனது படிப்பில் முன்னேற்றத்தைக் கொண்டு தனது ஆசிரியரை ஆச்சரியப்படுத்தினார். இவரது நண்பர்களும், குடும்ப உறுப்பினர்களும் அவ்வப்போது அரண்மனைக்கு வருகை புரிந்தனர். புகைப்படம் எடுத்தல், மர்மக் கதைகளைப் படித்தல், பியானோ வாசித்தல், ஆங்கிலத்தில் எழுதுவது போன்றவற்றை இவர் ரசித்தார்.
கேள்வி: பேரரசி வான்ராங் - சிறைவாசமும், இறப்பும் பற்றி நீங்கள் என்ன அறிந்துள்ளீர்கள்?
பதில்: ஆகத்து 1945 இல், மஞ்சூரியா மீதான சோவியத் படையெடுப்பின் மத்தியில் மஞ்சுகுவோவை வெளியேற்றும் போது, புய் மஞ்சுகுவோவிலிருந்து தப்பிச் செல்ல முயன்றார். ஏனெனில் அவரது உடனடி பரிவாரங்கள் கைது செய்யப்படும் அபாயம் இருந்தது. அவர் தனது மனைவி வான்ரோங், காதலி லி யுகின், பிற ஏகாதிபத்திய வீட்டு உறுப்பினர்களை விட்டுவிட்டுச் சென்றார்.Edward Behr, ''ibid'', p. 264 இவரும் இவரது உறவினர்களும் சீன கம்யூனிஸ்ட் கொரில்லா படையினரால் கைது செய்யப்பட்டு வெவ்வேறு சிறை முகாம்களுக்கு மாற்றப்பட்டனர். இவருக்கு அபின் பழக்கம் இருந்து வந்தது. இந்தக் காலகட்டத்தில் அபின் கிடைக்கமல் நீண்ட காலமாக ஏற்பட்ட பாதிப்புகளால் அவதிப்பட்டு வந்தார்.Edward Behr, ''ibid'', pp.&nbsp;268–69 தனது 39 வது வயதில் சூன் 20, 1946 அன்று உடல் திரவம் ஊட்டச்சத்து குறைபாடு காரணமாக சிறையில் இறந்தார்.Behr 1987 p 270 இவர் அடக்கம் செய்யப்பட்ட இடம் தெரியவில்லை. சிலர் இவர் ஒரு துணியால் மூடப்பட்டு யான்ஜியின் வடக்கே உள்ள மலைகளில் அப்புறப்படுத்தப்பட்டதாகவும், மற்றவர்கள் இவர் யான்ஜியின் தெற்கில் புதைக்கப்பட்டதாகவும் கூறினர். ஆனாலும் இவரது கல்லறை ஒருபோதும் கண்டுபிடிக்கப்படவில்லை.